AIT รายได้ลด-ค่าใช้จ่ายพุ่ง ฉุดกำไรไตรมาส 3/61 ลดฮวบ 50% มาที่ 61.84 ลบ.
AIT รายได้ลด-ค่าใช้จ่ายพุ่ง ฉุดกำไรไตรมาส 3/61 ลดฮวบ 50% มาที่ 61.84 ลบ. จากปีก่อนกำไร 123.41 ลบ. ขณะที่งวด 9 เดือนกำไรลดลง 44.38% มาที่ 201.34 ลบ. จากปีก่อนกำไร 362 ลบ.
6 พ.ย. 2561

บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) หรือ AIT รายงานผลการดำเนินงานไตรมาส 3/61 สิ้นสุดวันที่ 30 ก.ย.61 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรลดลง เนื่องจากบริษัทฯ มีรายได้รวมเมื่อเปรียบเทียบกับไตรมาส 3/60 พบว่า มีรายได้รวมลดลงอย่างมากคิดเป็นจำนวน 579.8 ล้านบาท หรือลดลง 35.5% อันเนื่องมาจากในช่วงปี 2561 งานโครงการจากภาครัฐมีค่อนข้างน้อย ประกอบกับมีความล่าช้ากว่าปกติ
ขณะที่ ในส่วนของค่าใช้จ่ายในการดำเนินงานรวมนั้นจะแปรผันตรงตามยอดรายได้ของบริษัทฯ ดังนั้น เมื่อเปรียบเทียบรายได้รวมและค่าใช้จ่ายรวมระหว่างไตรมาส 3/61 กับไตรมาส 2/61 และไตรมาส 3/60 จะเห็นได้ว่ามีอัตราการเปลี่ยนแปลงที่ลดลงในทิศทางเดียวกันและในอัตราส่วนที่ใกล้เคียงกันกำไรสำหรับงวดไตรมาส 3/61 ลดลงเมื่อเปรียบเทียบกับไตรมาส 2/61 แม้ว่ารายได้ของไตรมาส 3/61 จะมีทิศทางเพิ่มขึ้นเล็กน้อย
ทั้งนี้ เนื่องจากค่าใช้จ่ายเกี่ยวกับการขายและการบริหารของไตรมาส 3/61 เพิ่มขึ้นจากไตรมาส 2/61 และเมื่อเปรียบเทียบกำไรสำหรับงวดในไตรมาส 3/61 กับไตรมาส 3/60 พบว่ากำไรสำหรับงวดมีอัตราที่ลดลงมากกว่าอัตราการลดลงของรายได้ อันเนื่องมาจากค่าใช้จ่ายในการขายและบริหารในส่วนที่เป็นค่าใช้จ่ายคงที่ยังคงเกิดขึ้นเช่นเดิมแม้รายได้จะลดลง จึงทำให้กำไรสำหรับงวดไตรมาส 3/61 ลดลงค่อนข้างมากเมื่อเทียบกับไตรมาส 3/60